SET เสี่ยงพักฐาน กังวลยอดติดเชื้อ “โควิด” สหรัฐพุ่งอีกระลอก
SET เสี่ยงพักฐาน กังวลยอดติดเชื้อ “โควิด” สหรัฐพุ่งอีกระลอก
13 พ.ย. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้แกว่งพักฐาน ให้น้ำหนักอิงอ่อนลง จากความกังวลสถานการณ์การแพร่ระบาดไวรัสโควิด-19 ในสหรัฐที่กลับมาน่าเป็นห่วงมากขึ้น หลังจำนวนผู้ติดเชื้อในสหรัฐฯขึ้นมาเป็น 1.4 แสนคนต่อวัน ทำให้ต้องมีการคุมเข้มและประกาศใช้เคอร์ฟิว อย่างในบอสตัน, ชิคาโก้ และนิวยอร์ก
ขณะที่ตลาดบ้านเราปรับตัวขึ้นไปมากแล้วด้วย และเช้านี้ตลาดหุ้นในภูมิภาคเอเชียติดลบเป็นส่วนใหญ่ อย่างไรก็ดีให้ติดตามการทยอยประกาศผลประกอบการของบริษัทจดทะเบียน, สถานการณ์การแพร่ระบาดไวรัสโควิด-19 และดัชนีความเชื่อมั่นผู้บริโภคของสหรัฐ รวมถึงตัวเลขผลิตภัณฑ์มวลรวมภายในประเทศ (GDP) งวดไตรมาส 3/63 ของยุโรป พร้อมกันนี้ให้ติดตามการประชุมกลุ่ม G20 ที่จะมีรัฐมนตรีคลังและผู้ว่าธนาคารกลางของประเทศกลุ่ม G20 มาร่วมประชุมกันในวันนี้
พร้อมให้แนวรับ 1,325-1,320 จุด ส่วนแนวต้าน 1,340-1,345 จุด